Haydar Aliyev xalqaro aeroporti
Haydar Aliyev xalqaro aeroporti (ozarbayjoncha: Heydar Aliyev adına Beynəlxalq Hava Limanı) (IATA : GYD, ICAO : UBBB) Ozarbayjondagi yetti xalqaro aeroportdan biri. Ilgari u Boku aglomeratsiyasidagi hududlardan biri Bina nomi bilan Bina xalqaro aeroporti deb atalgan. 2004-yil 10-martda aeroport Ozarbayjonning sobiq prezidenti Haydar Aliyev sharafiga qayta nomlandi. Aeroport Ozarbayjon poytaxti Bokudan 20 kilometr shimoli-sharqda joylashgan boʻlib, shahar bilan avtomagistral orqali bogʻlangan. Aeroport milliy aviatashuvchi Ozarbayjon Havo Yoʻllari hamda Azal Avia Cargo, Buta Airways va Silk Way West Airlines uchun hab boʻlib xizmat qiladi.